Johanne Flottorp

Johanne Flottorp (født 27. mai 1991) er en norsk musiker (hardingfele og fele) fra Åmli.

Sammen med Gard Nergaard og Tor Hoslemo ga hun ut albumet Dalstroka innafor (hardingfelespel frå Agder) i 2009. I 2018 ga hun ut sitt debutalbum Johanne Flottorp, et album som består av solostykker for hardingfele. For debutablumet fikk hun Folkelarmprisen 2019 i klassen solo og ble nominert til Spellemannprisen 2018 i klassen folkemusikk/tradisjonsmusikk Sammen med Åsmund Solberg fikk hun Folkelarmprisen 2020 i klassen tradisjonelt samspel for albumet Heimespel og ble i tillegg nominert til Spellemannprisen 2020 i klassen folkemusikk/tradisjonsmusikk. I 2022 fikk hun sin tredje Folkelarmpris, denne gang sammen med  Anne Hytta og Tuva Færden for albumet Hitterdal i klassen tradisjonelt samspill.

Hun er medlem av country/pop-bandet The Northern Belle (2012-), folkemusikktrioen Raabygg (2013-) og countrybandet Ruby Red & the Moonshine Brothers (2011-). 

Hun har gått i lære hos folkemusikeren Salve Austenå. Hun er søster til musikeren Ingvild Flottorp.

Diskografi 
 Dalstroka innafor (hardingfelespel frå Agder) ‎(Etnisk Musikklubb, 2009) - med Gard Nergaard og Tor Haslemo
 Johanne Flottorp (Ta:lik, 2018)
 Heimespel (2020) - med Åsmund Solberg
 Hitterdal (ta:lik, 2022) - med Anne Hytta og Tuva Færden

Referanser

Eksterne lenker 
 

Norske folkemusikere